196 RUMPHIA. 
confunditur. Quod si irriti fuerunt conatus mei, ut Javam nová hác culturá locupletarem, que cum 
ob pretium hujus aromatis ejusque usum recenliori tempore magis magisque invalescentem, tum 
presertim ob exiguam curam , quà indiget (1), maximi facienda videtur, — non tamen plané inutiles 
sunt habendi , quandoquidem ex iis augurari licet , et generosiores Vanille species optimo ibi successu 
posse excoli. Harum enim natura atque omnino crescendi modus plané eadem sunt, ac plante, que 
falso nomine Vanille aromatic ad me missa fuerat et itidem in compluribus Americe regionibus 
reperitur. Que si, ut diximus, tam luxuriosé in Java pullulat , idem de illis sperare licet, idque eo magis, 
quod ipsa hee insula , pretiosissimis nature dotibus repleta و‎ sponté sua quasdam gignit Vanille species. 
Huc porro accedit, quod, ut aliarum Orchidearum epiphyticarum , ita et harum plantarum incre- 
mentum non magis ab ipso solo, quam ab aliis celi proprietatibus , veluti a temperie, humiditate , 
luminis vi aliisque pendere solet. Cuncta vero, que vegetationem harum plantarum promovent, in 
sylvis uvidis insularum Indie orientalis quasi concurrunt et ingentem illam Orchidearum progignunt 
copiam, quarum quicunque nunquam borealem zonam reliquerit vix animo concipere poterit varie- 
tatem atque luxuriem. Hoc enim tenendum est, omnes omnium botanicorum investigationes, quotquot 
unquam et antiquiori et recentiori etate Indiam orientalem vicinasque insulas lustraverint , nihil aliud 
effecisse, nisi ut minorem partem Orchidearum cognosceremus , quibus in illis regionibus natura 
inprimis utitur, ut Floram quasi aériam procreet easque areas, que per ingentes arborum truncos 
| earumque ramos alté in. aérem extenduntur, exornet, quarum adeo aspectu animus incredibili 
afficitur admiratione , cum ob densissimé aggregata vegetabilia, tum ob ingentem eorum varietatem, 
mirasque formas et singularem colorum splendorem, quibus illi horti, in aére tamquam suspensi, 
sunt exornati. 
Jam vero ad describendas nonnullas ex his plantis, nempe Vanillas Javanicas quasdam et aliud 
Genus his maximé affine pergamus. Utrasque ob fructuum seminumque structuram ad peculiarem 
Tribum, Vanillearwm scilicet, pertinere statuere posse mihi videor, ad quam fortasse alia quedam 
Genera, veluti Epistephium, forent referenda. In hac autem Tribu pollen est pulveraceum , aut liberis 
granis constans, aut in massas agglomeratum, neque tamen ope texture elastica, lamina , glandu- 
larum , cet. Hic ei character partim cum Gastrod?ezs, partim cum Malawiders LiwoL. est communis, a 
quibus tamen , perinde atque a ceteris omnibus, distinguitur fructibus pulpá fartis seminibusque testá 
durà non membranaceá , quz non scobiformia , sed lenticularia sunt. 
VANILLA. sw. 
Perigonium pentaphyllum , patens. Labellum ecalcaratum, basi ventricosá gynostemio 
 adnatum : limbo patente, sublobato. Anthera terminalis, opercularis, bilocularis. Pollen 
pulveraceum. Capsula siliquzeformis, carnosa. Semina in pulpá nidulantia, aptera.— - 
Herb: perennantes, scandentes. Folia petiolata. s. subsessilia, nervoso-striata, plerumque 
carnosa, in unà specie nana. Flores spicati, satis magni. ۱ 
V. Cl. 80: , cui maximé affinis, sed tamen diversa, videtur alia, quee saccharo condita subinde ex Brasilia advehitur. 
In hae enim regione alias quasdam species hujus Generis nondum cognitas nasci, verisimile mihi videtur : certé planta, 
que in Florá Fulminensi IX. tab. I. nomine Epidendrum Vanilla est depicta , nec genuina est Y. aromatica Sw., neque 
etiam Y. Pompona Flore Mexicane. Atque eadem prorsus est ratio illarum specierum, quee in insulis Indize occidentalis 
reperiuntur, de quibus jam V. Cl. Swartz in Flor. Ind. occid. III. p. 1518 in Obs. ita retulit : « plures occurrunt in Indià 
» occidentali huic genere proxime, specieque forsitan distincte, testibus Promier, Auster, Ravwar, MILLER, aliisque, 
» ulterius inquirenda. » 
(1) Generosioribus plantis Vanille colendis, initio quidem, inprimis sylvas uvidas sed satis alte sitas commendatas velim 
prope Kapandungang in monte Salak, aut circa Tugu in Megamendung, aut in Gedé prope Sukkabumie. 6 nulla alia 
previa curd adhibitá, ad arbores deponantur surculi, extremitate superiori harum corticem contingente, altera autem 
humo aut musco leviter contectá. Jam simulac numerus plantarum hoc modo insigniter adauctus fuerit, sylvam solis 
radiis magis aperire erit necesse ; quod nisi fiat, altius ad arbores escendent plantze ac serius florere incipient, quo messis 
Íructuum et nimis retardabitur et multo difficilior erit. Fructus maturi collecti , postquam per dies aliquot, ut levi fermen- 
tatione afficiantur, congesti in umbrá jacuerunt, quam celerrimé in sole siccentur simulque diligenter a pluviá defen- 
dantur; quo facto cistis bracteà ferri obductis imponantur. 
